cyanic-selkie/wikianc huggingface dataset:
শামসুদ্দীন কাসেমী
শামসুদ্দীন কাসেমী (৫ মার্চ ১৯৩৫ – ১৯ অক্টোবর ১৯৯৬) ছিলেন একজন বাংলাদেশি দেওবন্দি ইসলামি পণ্ডিত, রাজনীতিবিদ, শিক্ষাবিদ ও বাংলাদেশের স্বাধীনতা যুদ্ধের অন্যতম সংগঠক। তিনি খতমে নবুয়ত আন্দোলন পরিষদ বাংলাদেশের প্রতিষ্ঠাতা সভাপতি, জমিয়তে উলামায়ে ইসলাম বাংলাদেশের সাবেক মহাসচিব, জামিয়া হোসাইনিয়া ইসলামিয়া আরজাবাদের মহাপরিচালক, মাসিক পয়গামে হক্ক ও সাপ্তাহিক জমিয়তের প্রতিষ্ঠাতা সম্পাদক এবং বহুগ্রন্থ প্রণেতা।
জীবনী
শামসুদ্দীন কাসেমী ১৯৩৫ সালের ৫ মার্চ চট্টগ্রাম জেলার সন্দ্বীপ থানার নয়াবস্তি এলাকায় জন্মগ্রহণ করেন। তার পিতার নাম মুহাম্মদ মোদ্দাসসের। গ্রামের মক্তব ও প্রাথমিক বিদ্যালয়ে তিনি শিক্ষাজীবনের সূচনা করেন। এরপর ভর্তি হন স্থানীয় রিয়াজুল উলুম মাদ্রাসায়। সেখানের শিক্ষক মুহাম্মদ মুসার পরামর্শে তিনি সন্দ্বীপ হরিশপুর বশীরিয়া আহমদিয়া সিনিয়র মাদ্রাসায় ভর্তি হন। সিনিয়র মাদ্রাসা থেকে তিনি দাখিল, আলিম ও ফাজিল পাশ করেন। এরপর ১৯৫৫ সালে তিনি দারুল উলুম দেওবন্দ গমন করেন। শারিরীক অসুস্থতার কারণে তিনি দুবছর পর দেশে ফিরে আল জামিয়াতুল আরবিয়াতুল ইসলামিয়া জিরি মাদ্রাসায় ভর্তি হন। ১৯৫৮ সালে তিনি জামিয়া আশরাফিয়া, লাহোরে ভর্তি হয়ে দাওরায়ে হাদিস ও উচ্চতর তাফসির শিক্ষা সমাপ্ত করেন। তার শিক্ষকদের মধ্যে রয়েছেন মুহাম্মদ ইদ্রিস কান্ধলভি, রসূল খান প্রমুখ। ১৯৬০ সালে তিনি আহমদ আলী লাহোরির তাফসিরের দরসে ভর্তি হন। ১৯৬১ সালে তিনি দেশে ফিরে ময়মনসিংহের সোহাদী মাদ্রাসার শিক্ষক হিসেবে যোগ দিয়ে কর্মজীবনের সূচনা করেন। অতঃপর তিনি ঢাকার জামিয়া হোসাইনিয়া আশরাফুল উলুম, বড় কাটরা মাদ্রাসায় দুই বছর এবং জামিয়া আরাবিয়া ইমদাদুল উলুম ফরিদাবাদ মাদ্রাসায় ৬-৭ বছর শিক্ষকতা করেন। ১৯৭০ সালে জামিয়া ইসলামিয়া দারুল উলুম মাদানিয়া যাত্রাবাড়ি মাদ্রাসার প্রতিষ্ঠায় তিনি অংশগ্রহণ করেন এবং এক বছর অবৈতনিক শিক্ষক হিসেবে দায়িত্ব পালন করেন। স্বাধীনতার পর তিনি আল জামিয়াতুল মাদানিয়া চট্টগ্রামের মুহতামিম এবং দামপাড়া বায়তুল আযীয মসজিদের ইমাম ও খতিব হিসেবে দায়িত্ব পালন করেন। ১৯৭৫ সালে ঢাকার মিরপুর আরজাবাদ জামেয়া হোসাইনিয়ায় যোগদান করেন।
তিনি খতমে নবুওয়াত আন্দোলন পরিষদের সভাপতি, মজলিসে তাহাফফুজে খতমে নবুওয়ত সংস্থার অন্যতম শীর্ষস্থানীয় নেতা এবং জমিয়তে ওলামায়ে ইসলাম বাংলাদেশের সেক্রেটারি জেনারেল, সহ-সভাপতি ও নির্বাহী সভাপতি হিসেবে দায়িত্ব পালন করেছিলেন। তিনি হুসাইন আহমদ মাদানির মুরিদ ছিলেন।
তিনি ৩ বার জমিয়তের মহাসচিব নির্বাচিত হন। ১৯৬৬ সালের ১৬ মার্চ জমিয়তের কমিটি গঠিত হলে আব্দুল করিম কৌড়িয়া সভাপতি এবং তিনি সেক্রেটারি জেনারেল নির্বাচিত হন। ১৯৭৪ সালে তিনি জমিয়তের সহ-সভাপতি নির্বাচিত হন। ১৯৭৭ ও ১৯৮০ সালের ২৫ ফেব্রুয়ারি দুইবার মহাসচিব নির্বাচিত হন।
১৯৯৬ সালের ১৯ অক্টোবর তিনি মৃত্যুবরণ করেন। আব্দুল করিম শায়খে কৌড়িয়ার ইমামতিতে তার জানাজার নামাজ অনুষ্ঠিত হয়। তাকে মিরপুর শহিদ বুদ্ধিজীবী কবরস্থানের পাশ্ববর্তী কবরস্থানে দাফন করা হয়।
সাহিত্যকর্ম
তিনি সাপ্তাহিক জমিয়ত ও মাসিক পয়গামে হক নামে দুটি পত্রিকা প্রকাশ করেন। তার লিখিত বইসমূহের মধ্যে রয়েছে:
মোহিত গ্রেওয়াল
মোহিত গ্রেওয়াল হলেন একজন ভারতীয় ফ্রিস্টাইল কুস্তিগীর, যিনি ১২৫ কেজি বিভাগে প্রতিদ্বন্দ্বিতা করেন। তিনি ২০২২ সালের বার্মিংহাম কমনওয়েলথ গেমসে একটি ব্রোঞ্জ পদক জিতেছিলেন।
২০২২ কমনওয়েলথ গেমস
কোয়ার্টার ফাইনালে সাইপ্রাসের আলেক্সিওস কাওসলিদিসের বিপক্ষে জয়ের পর, সেমি-ফাইনালে কানাডার অমরভীর ধেসির কাছে ফাইনালে পৌঁছতে ব্যার্থ হন। রেপাশেজ রাউন্ডে জ্যামাইকার অ্যারন জনসনের বিরুদ্ধে ব্রোঞ্জ পদকের ম্যাচে গ্রেওয়াল এরপর ব্রোঞ্জ পদক জিতে যান।
মাইকেল অউজিয়ালো
মাইকেল অউজিয়ালো (Michael Ausiello) (২৩ ফেব্রুয়ারি, ১৯৭২) হচ্ছেন একজন মার্কিন টেলিভিশনের সাংবাদিক এবং অভিনেতা। তিনি টিভি গাইডের একজন সিনিয়র লেখক। ২৮ মে, ২০০৮ এ অসিলো সাপ্তাহিক বিনোদনের জন্য টিভি গাইড ছেড়ে দেন। এবং ২০০৮ এর ২ জুলাই নিজের প্রথম ব্লগ লিখেন। ২০১০ এ তিনি নতুন টিভি সাইট টিভি লাইন খুলেন।
প্রাথমিক জীবন এবং শিক্ষা
অউজিয়ালো নিউ জার্সির রোসেলো পার্কে বড় হয়েছেন। তিনি ক্যালিফোর্নিয়ার সাউদার্ন বিশ্ববিদ্যালয় থেকে স্নাতক পাস করেন এবং সোপ ইন ডেথ ম্যাগাজিনের সিনিয়র সম্পাদক হিসেবে দায়িত্ব পালন করেন।
পেশা
অউজিয়ালো ২০০০ সালে টিভি গাইডের জন্য লিখালিখি শুরু করেন। টিভি গাইডে আট বছর অতিক্রম করার পর তিনি ম্যাগাজিন এবং তার ওয়েবসাইট উভয়ের জন্য লেখা শুরু করেন। অউজিয়ালোর দ্য অউজিয়ালো রিপোর্টের ভডকাস্ট ভার্সন ছিল।
অউজিয়ালো টিভি গাইড ছাড়াও টুডে, গুড মর্নিং আমেরিকা, ফক্স এন্ড ফ্রেন্ডস, আমেরিকান মর্নিং, ইনসাইড এডিশন, এক্সট্রা, এক্সেস হলিউড, এবং এন্টারটেইনমেন্ট টুনাইটে অবদান রাখেন। তিনি সিরিয়াস স্যাটেলাইট রেডিওর' জনপ্রিয় অনুষ্ঠান, "OutQ in the Morning" (Channel 109)এ প্রায় প্রতি শুক্রবার উপস্থাপক ল্যারি ফ্রিকের সাথে থাকতেন। সেখানে তারা বিভিন্ন বিষয় নিয়ে আলোচনা করতেন।
বিভিন্ন ধরিনের অভিনেতা ও প্রযোজক যেমন এমি শেরম্যান-পাল্লাদিনোর মত মানুষদের সাথে থাকার সুবাদে অউজিয়ালো গিলমোর গার্লস, ভেরোনিকা মার্স, এবং স্কার্বস এ অভিনয় করেন।
ব্যক্তিগত জীবন
অউজিয়ালো একজন পেস্কা-নিরামিষাষী, সাম্প্রতিক সময়গুলোতে নিউ ইয়র্ক এবং লস এঞ্জেলসে বাস করছেন।
অউজিয়ালো একজন পুরুষ সমকামী এবং আলোকচিত্রী কিট কাওয়ানকে (Kit Cowan) বিবাহ করেছেন। ২০১৫ সালের ৫ ফেব্রুয়ারি কাওয়ান দুরারোগ্য রোগ নিউরোএন্ড্রোকিন ক্যান্সারে মৃত্যুবরণ করেন। অউজিয়ালো তার ২০১৭ সালের স্মৃতিকথা স্পয়লার এলার্ট: দ্য হিরো ডাইস (Spoiler Alert: The Hero Dies) এ কিটের শেষ সময়ের কথা এবং তাদের ১৩ বছরের সম্পর্কের কথা ধারবাহিকভাবে লিপিবদ্ধ করেন।
২৭৬
২৭৬ গ্রেগরীয় বর্ষপঞ্জির একটি অধিবর্ষ।
২৭৮
২৭৮ গ্রেগরীয় বর্ষপঞ্জির একটি সাধারণ বছর।
আর্সেনিক বিষক্রিয়া
আর্সেনিক বিষক্রিয়া হলো আর্সেনিক বাহিত রোগ। মানবদেহে যখন আর্সেনিকের মাত্রা অনেক বেড়ে যায় তখন সে অবস্থাকে আর্সেনিক বিষক্রিয়া হিসেবে চিহ্নিত করা হয়। দীর্ঘসময় ধরে আর্সেনিকযুক্ত পানি খেলে এই রোগের প্রাদুর্ভাব শরীরে দেখা যায়। জ্বর, বমি, মাথা ব্যথা, শরীরে অস্বাভাবিক ব্যথা, রক্ত আমাশয় এবং উদরাময়কে এ রোগের লক্ষণ হিসেবে চিহ্নিত করা হয়েছে।
রোগের লক্ষণ এবং পূর্বলক্ষণ
1.    প্রাথমিক অবস্থায় রোগীর গায়ে কালো কালো দাগ দেখা দেয় অথবা চামড়ার রং কালো হয়ে যায়। হাত ও পায়ের তালু শক্ত খসখসে হয়ে যায় এবং ছোট ছোট শক্ত গুটির মত দেখা দিতে পারে যা পরে কালো হয়ে যায়। গায়ের চামড়া মোটা ও খসখসে হয়ে যায়।
2.    পরবর্তীতে চামড়ার বিভিন্ন জায়গায় সাদা, লাল বা কালো দাগ দেখা যায়। হাত ও পা ফুলে ওঠে এবং হাত ও পায়ের তালু ফেটে শক্ত গুটি ওঠে।
3.    সবশেষে কিডনি, লিভার ও ফুসফুস বড় হয়ে যায় ও টিউমার হয়। হাত ও পায়ে ঘা হয় এবং পচন ধরে। চামড়া, মূত্রথলি এবং ফুসফুসে ক্যান্সার হতে পারে আবার কিডনি ও লিভার অকেজো হয়ে যেতে পারে। আবার পেটে ব্যথা, মাথায় ব্যথা, রক্ত বমি ও জন্ডিস হতে পারে।
পানীয় জল
আর্সেনিক প্রাকৃতিকভাবে ভূগর্ভস্থ পানিতে পাওয়া যায় এবং উচ্চ পরিমাণে থাকলে তা মানবদেহের জন্য মারাত্মক স্বাস্থ্য হুমকির সম্মুখীন হতে পারে। দীর্ঘ সময় ধরে দূষিত কূপের পানি পান করার ফলে দীর্ঘস্থায়ী আর্সেনিক বিষক্রিয়া হয়। অনেক জলাশয়ে আর্সেনিক লবণের ঘনত্ব বেশি থাকে।
বিনায়ক দামোদর সাভারকর
বিনায়ক দামোদর সাভারকর (মারাঠি: विनायक दामोदर सावरकर বিনায়ক দামোদর সাবরকর) (মে ২৮, ১৮৮৩ – ফেব্রুয়ারি ২৬, ১৯৬৬)।
লন্ডনে থাকাকালীন সাভারকর ভারতীয় স্বাধীনতা আন্দোলনের সাথে যুক্ত হয়ে পড়েন। সাভারকরকে হিন্দুত্ব রাজনৈতিক মতাদর্শের প্রবক্তা বলে গণ্য করা হয়। তিনি নাৎসিবাদকে প্রশংসা করেছিলেন। তিনি হিন্দু জাতীয়তাবাদী আদর্শের প্রবক্তা ছিলেন। তিনি চেয়েছিলেন সব ধর্ম ও আদর্শের উপরে উঠে সবাই নিজেকে আগে ভারতীয় ভাবুক। আধুনিক হিন্দু জাতীয়তাবাদী রাজনৈতিক দলগুলো সাভারকরকে পরম পূজনীয় হিসাবে সম্মান করে থাকে।সাভারকর অভিনব ভারত সোসাইটি প্রতিষ্ঠা করেন। তিনি হিন্দু মহাসভার সভাপতি হিসেবে দায়িত্ব পালন করেন। ইতিহাস বিখ্যাত নাসিক ষড়যন্ত্র মামলার দ্বিতীয় পর্যায়ে অভিযুক্ত করা হয়েছিল সাভারকরকে। তার বিরুদ্ধে বিপ্লবীদের ব্রাউনিং পিস্তল সরবরাহ করার অভিযোগ ওঠে। ১৯১১ সালের ৩০ জানুয়ারি মামলার চূড়ান্ত বিচারে দীর্ঘ ২৫ বছর সশ্রম কারাবাস হয় তার। মহাত্মা গান্ধীর হত্যাকাণ্ডের সাথে সাভারকর জড়িত ছিলেন বলে অভিযোগ করা হয়।
গোঁসাইপুর ইউনিয়ন
গোশাইপুর ইউনিয়ন বাংলাদেশের ময়মনসিংহ বিভাগের শেরপুর জেলার শ্রীবরদী উপজেলার অন্তর্গত একটি ইউনিয়ন।
প্রশাসনিক এলাকা
গ্রাম সমূহ– মাটিয়াকুড়া, গড়গরিয়া, গিলাগাছা, গোনাপাড়া, জংগলখিলা, ভারেরা, ধাতুয়া, শংকরঘোষ, রহমতপুর      বালিয়াচন্ডি     গোশাইপুর      ছেউরিয়াদহেরপাড়            আড়ালেকান্দা
আয়তন ও জনসংখ্যা
আয়তন– ৭.৭০ বর্গ কিঃ মিঃ। জনসংখ্যা-২৬৩০৭ জন। (২০১১ সালের আদম শুমারি অনুযায়ী)
শিক্ষা
শিক্ষার হার: ৩৫%। (২০০১ এর শিক্ষা জরীপ অনুযায়ী)
শিক্ষা প্রতিষ্ঠান
দর্শনীয় স্থান
ভারেরা এস,পি হাই স্কুল এন্ড কলেজ , তেনাচিড়া ব্রিজ, খলিসাকুড়ে বিল, বইশা বিল, খন্তিপাড়া খাল। ভারেরা ঈদগাহ মাঠ. মুন্সিবাড়ি পুরাতন মসজিদ. ধাতুয়া আরাইলা কান্ধা সরকার বাড়ি. বানারিপাড়া প্রাইমারি স্কুল।(ব্রিটিশ পিরিয়ড) মাটিয়াকুড়া দাখিল মাদ্রাসা, মাটিয়াকুড়া সকাল বাজার।
উল্লেখযোগ্য ব্যক্তিত্ব
১.মোঃ তৌহিদুর রহমান মুন, সহকারী কমিশনার(ভূমি), গনপ্রজাতন্ত্রী বাংলাদেশ সরকার। ২. আমিনুল ইসলাম (মুক্তিযোদ্ধা কমান্ডার)। ৩. মঞ্জুরুল ইসলাম রানা ( আঞ্চলিক কবি)।
জনপ্রতিনিধি
বর্তমান চেয়ারম্যান- মোঃ শাহাজাল ইসলাম আশিক {| class="wikitable" !ক্রমিক !নাম !মেয়াদ
কাদিরাবাদ ক্যান্টনমেন্ট স্যাপার কলেজ
কাদিরাবাদ ক্যান্টনমেন্ট স্যাপার কলেজ, সামরিক ভূমি ও ক্যান্টনমেন্ট অধিদপ্তর, প্রতিরক্ষা মন্ত্রণালয় কর্তৃক নিয়ন্ত্রিত ও কাদিরাবাদ ক্যান্টনমেন্ট বোর্ড কর্তৃক পরিচালিত একটি স্বায়ত্তশাসিত উচ্চমাধ্যমিক শিক্ষাপ্রতিষ্ঠান। কলেজটি মূলত বাংলাদেশ সেনাবাহিনীর সদস্যদের সন্তানদের জন্য প্রতিষ্ঠিত হলেও বেসামরিক ব্যক্তিবর্গের সন্তানরাও এখানে পড়াশোনা করতে পারে।
অবস্থান
নাটোর জেলা তথা উত্তরবঙ্গের গৌরব উত্তরা গণভবন থেকে প্রায় ২০ কিলোমিটার দক্ষিণ-পশ্চিম, আব্দুলপুর রেলওয়ে স্টেশন থেকে ছয় কিলোমিটার এবং রাজশাহী-ঢাকা মহাসড়কের গুরুত্বপূর্ণ স্থান বনপাড়া থেকে ১২ কিলোমিটার দক্ষিণ-পশ্চিমে,বাগাতিপারা থানার দয়ারামপুর ইউনিয়ন পরিষদে কাদিরাবাদ ক্যান্টনমেন্ট স্যাপার কলেজের অবস্থান।
ইতিহাস
১৯৮৩ সালে ইঞ্জিনিয়ার্স কোরের মহান স্বাধীনতা সংগ্রামে শহীদ লেফটেন্যান্ট কর্ণেল আবদুল কাদির এর নামানুসারে উক্ত সেনানিবাসের নামকরণ করা হয় কাদিরাবাদ সেনানিবাস। সেনানিবাস প্রতিষ্ঠার ১২ বছর পরে ১৯৯৫ খ্রিষ্টাব্দে বাংলাদেশ সেনাবাহিনী "কোর অব ইঞ্জিনিয়ার্স" এর সদস্যদের বিশেষ উপাধি "স্যাপার" শব্দ নিয়ে কাদিরাবাদ সেনানিবাসের তৎকালীন স্টেশন কমান্ডার ব্রিগেডিয়ার এম. মফিজুর রহমান, পিএসসি সুশিক্ষা প্রসারের মহান ব্রত নিয়ে "কাদিরাবাদ ক্যান্টনমেন্ট স্যাপার কলেজ" প্রতিষ্ঠা করেন। "কোর অব ইঞ্জিনিয়ার্স" এর প্রাধিকৃত রয়েল ব্লু ও মেরুন রঙের সমন্বয়ে শিক্ষাপ্রদীপ জ্বেলে "কথা নয় কাজ" এবং "এসো শিক্ষাব্রতে, যাও সেবার তরে" খোদিত মনোগ্রাম নিয়ে কলেজটি তার অগ্রযাত্রা শুরু করে। পরবর্তীতে ১৯৯৭ খ্রিষ্টাব্দে সামরিক ভূমি ও সেনানিবাস অধিদপ্তর, প্রতিরক্ষা মন্ত্রণালয় কলেজটি অধিগ্রহণ করে পরিচালনার দায়িত্ব কাদিরাবাদ ক্যান্টনমেন্ট বোর্ড এর উপর ন্যাস্ত করে। নির্মল ও বিস্তৃত প্রাকৃতিক আভিজাত্যে গড়ে উঠা এবং বড়াল নদীর তীরে মনোমুগ্ধকর পরিবেশে অবস্থিত এ কলেজটি ইতোমধ্যে উত্তরবঙ্গের অন্যতম স্বনামধন্য প্রতিষ্ঠান হবার গৌরব অর্জন করেছে।
পাঠদান কার্যক্রম ও ফলাফল
উচ্চ মাধ্যমিক শ্রেণিতে শুধুমাত্র বাংলা মাধ্যমে পাঠদান করানো হয়। কলেজটিতে বিজ্ঞান, মানবিক ও ব্যবসায় শিক্ষা বিভাগ সমূহ চালু আছে।
প্রতিবছর বোর্ড কর্তৃক প্রকাশিত পাবলিক পরীক্ষায় কলেজটি বরাবরই রাজশাহী শিক্ষা বোর্ড এর ফলাফল তালিকার শীর্ষস্থানের দিকে অবস্থান ধরে রাখে। পড়াশোনায় কঠোর মান নিয়ন্ত্রণ বজায়ের অর্জনসরূপ কাদিরাবাদ ক্যান্টনমেন্ট স্যাপার কলেজ ফলাফলের ভিত্তিতে ২০১৭, ২০১৮, ২০১৯ সালে জেলা পর্যায়ে শ্রেষ্ঠ কলেজ এবং ২০১৭ সালে আয়োজিত জাতীয় শিক্ষা সপ্তাহে নাটোর জেলার শ্রেষ্ঠ শিক্ষাপ্রতিষ্ঠানের মর্যাদা লাভ করে। এছাড়াও কলেজটি সহপাঠ্যক্রমিক কার্যক্রমে জেলার অন্যতম সেরা প্রতিষ্ঠান হিসেবে বিবেচিত হয়ে থাকে।
একাদশ শ্রেণীতে ভর্তি
মাধ্যমিক পরীক্ষার ফলাফল অনুযায়ী একাদশ শ্রেণীতে প্রতিবছর বিজ্ঞান, মানবিক এবং ব্যবসায় শিক্ষা শাখায় ছাত্র ছাত্রী ভর্তি করানো হয়। সরকারী বিধি মোতাবেক অনলাইনে শুধুমাত্র টেলিটক মোবাইলে এসএমএসের মাধ্যমে ভর্তির আবেদন করতে পারে। ভর্তির ফলাফল প্রার্থীর ব্যবহৃত নম্বরে (মনোনীতদের) এসএমএসের মাধ্যমে জানিয়ে দেয়া হয়।
আসন সংখ্যাঃ
পাঠ্য বিষয় নির্বাচন
পাঠ্য বিষয়ের ক্ষেত্রে কলেজ কর্তৃপক্ষের মতামত চূড়ান্ত বলে গণ্য হয়।
শ্রেণীশিক্ষা কার্যক্রম
শ্রেনী কার্যক্রমে অংশ নেয়া বাধ্যতামূলক। কোন ছাত্র ছাত্রী ক্লাসে উপস্থিত না হলে অভিভাবকের সাথে যোগাযোগ করে প্রয়োজনীয় ব্যবস্থা নেয়া হয়। শ্রেণীকক্ষে নিয়মিত ফলপ্রসূ পাঠদান, পড়া আদায় এবং নিয়মিত মাসিক পরীক্ষার মাধ্যমে ছাত্রছাত্রীদের উপযুক্ত করে গড়ে তুলতে পারাই এই কলেজের মূল লক্ষ্য। ছাত্র ছাত্রী শিক্ষাবোর্ডের বিধি মোতাবেক শ্রেণী কার্যক্রমে শতকরা ৬০ ভাগের বেশি উপস্থিত না হলে তাকে ডিসকলেজিয়েট ঘোষণা করা হয় এবং পরীক্ষাতে অংশগ্রহণ করতে দেয়া হয় না।
ছাত্র ছাত্রীদের মুল্যয়ন
একাদশ শ্রেণীতে প্রথম পর্ব এবং বর্ষোন্নয়ন পরীক্ষাতে ৩৩ শতাংশ নম্বর পেলে ছাত্রছাত্রীরা দ্বাদশ শ্রেণীতে উত্তীর্ণ হতে পারে। দ্বাদশ শ্রেণিতে প্রাক নির্বাচনী এবং নির্বাচনী পরীক্ষায় উত্তীর্ণ হয়ে উচ্চ মাধ্যমিক পরীক্ষার ফর্ম পূরণ করতে হয়।
খেলাধুলা
শিক্ষার্থীদের শারিরীক ও মানসিক বিকাশ ঘটানোর লক্ষে আন্তঃহাউজ ক্রিকেট, ফুটবল, ভলিবল ও ব্যাডমিন্টন খেলার আয়োজন করা হয়।
স্বেচ্ছাসেবী সংগঠন
সৃজনশীলতা ও ত্যাগী মনোভাব অর্জনের জন্য বিএনসিসি (সেনাবাহিনী), রোভার স্কাউট, গার্লস ইন গাইড চালু আছে।
গ্রন্থাগার
এ কলেজে সুসজ্জিত গ্রন্থাগার আছে। লাইব্রেরী কার্ড জমাদান সাপেক্ষে যে কেউ প্রয়োজনীয় বই নির্দিষ্ট সময়ের জন্য ইস্যু করে নিতে পারে। লাইব্রেরিতে দৈনিক, সাপ্তাহিক পত্রিকার ব্যবস্থা রয়েছে। লাইব্রেরিতে পৃথক পৃথক টেবিলে বসে পুস্তক এবং পত্র পত্রিকা পাঠ করা যায়।
আবাসিক ব্যবস্থা
ছাত্র ছাত্রীদের জন্য কলেজের পাশে মানসম্মত মেস আছে। প্রতিটি মেস শিক্ষকদের সার্বিক তত্ত্বাবধানে পরিচালিত হয়।
আয়নিক বন্ধন
আয়নীয় বন্ধন (Ionic bonding) বা তড়িৎযোজী বন্ধন হলো এক প্রকার রাসায়নিক বন্ধন, যা বিপরীত আধানযুক্ত আয়নসমূহের মধ্যে স্থির-বৈদ্যুতিক আকর্ষণ সৃষ্টি করে। এছাড়া এই বন্ধন আয়নীয় যৌগে ক্রিয়াশীল একটি প্রাথমিক বল। আয়ন হলো সেসব পরমাণু, যাদের মধ্যে এক বা একাধিক ইলেকট্রন বেশি আছে (একে বলে ক্যাটায়ন, যা ধনাত্মক আধানবিশিষ্ট হয়) এবং এক বা একাধিক ইলেক্ট্রনের ঘাটতি আছে (একে বলে অ্যানায়ান, যা ঋণাত্মক আধানবিশিষ্ট হয়)। ইলেক্ট্রনের এই গ্রহণ-বর্জন বা স্থানান্তরণকে বলে তড়িৎযোজ্যতা (অন্যটি হল সমযোজ্যতা)। সাধারণত ক্যাটায়নগুলি ধাতব এবং অ্যানায়নগুলি অধাতব পরমাণু হয়, কিন্তু জটিলতর আয়নেরও অস্তিত্ব আছে, যেমন, NH4+ ও SO42--এর মতো আণবিক আয়ন। এককথায়, পূর্ণ যোজ্যতা কক্ষ লাভের জন্য ধাতু থেকে অধাতুর দিকে ইলেক্ট্রনের সরণই হল আয়নীয় বন্ধন।
বিশুদ্ধ আয়নীয় বন্ধনকে চিহ্নিত করার প্রক্রিয়াটি গুরুত্বপূর্ণ ― এক্ষেত্রে একটি অণু বা আয়ন নিজের পুরোপুরি অন্যকে দান করে ― কিন্তু আয়নীয় যৌগগুলির কিছুটা সমযোজী চরিত্র দেখা যায়। সেহেতু "আয়নীয় বন্ধন" কথাটি তখনই প্রযোজ্য হবে, বন্ধনের আয়নীয় চরিত্র সমযোজী চরিত্রের চেয়ে বেশি হবে ― অর্থাৎ ওই বন্ধন গঠনকারী দুটি পরমাণুর মধ্যে তড়িৎঋণাত্মকতার পার্থক্য অনেক বেশি, ফলস্বরূপ, সমযোজী বন্ধনে ইলেক্ট্রনগুলি সমানভাবে বণ্টিত থাকে, কিন্তু আয়নীয় বন্ধন কিছুটা ধ্রুবীয় (polar) হয়। যে বন্ধনগুলির মধ্যে আংশিক আয়নীয় ও আংশিক সমযোজী চরিত্র থাকে, তাদের ধ্রুবীয় সমযোজী বন্ধন বলে।
বেশিরভাগ আয়নীয় যৌগই গলিত কিংবা দ্রবীভূত অবস্থায় তড়িৎ পরিবহন করে। উপস্থিত আয়নের প্রকৃতির ওপর নির্ভর করে আয়নীয় যৌগের গলনাঙ্ক উচ্চ হয়। আধান যত বেশি হয়, পারস্পরিক সংসক্তি টান তত বেশি আর গলনাঙ্কও তত বেশি হয়। এই যৌগগুলি জলে দ্রবণীয়। আবার দেখা যায়, সংসক্তি টান যত কম হয়, দ্রাব্যতা তত বেশি হতে থাকে।
প্রাকদর্শন
যে সব পরমাণুর যোজ্যতা কক্ষ প্রায় পুরো ফাঁকা অথবা প্রায় পুরো ভর্তি থাকে, সেগুলি ভীষণ সক্রিয় হয়। অধিক তড়িৎঋণাত্মক পরমাণুগুলির (যেমন, হ্যালোজেন মৌল) যোজ্যতা কক্ষের মোটে একটি বা দুটি কক্ষক ফাঁকা থাকে, এরা অন্য অণু বা পরমাণুর সাথে বিক্রিয়া করে ইলেক্ট্রন গ্রহণ করে ও অ্যানায়নে রূপান্তরিত হয়। আবার দুর্বল তড়িৎঋণাত্মক পরমাণুর (যেমন, ক্ষার ধাতু) যোজ্যতা কক্ষে অল্পসংখ্যক ইলেক্ট্রন থাকে, এরা সহজেই বেশি তড়িৎঋণাত্মক পরমাণুতে ইলেক্ট্রন বর্জন করে। ফলে, দুর্বল তড়িৎঋণাত্মক পরমাণুর ইলেক্ট্রন-মেঘ সংকুচিত হয় ও ক্যাটায়ন গঠন করে।
বন্ধন সৃষ্টি
জারণ-বিজারণ বিক্রিয়ায় সাধারণত আয়নীয় বন্ধন গঠিত হয়। এই সময় কোনো (ধাতব) মৌল, যার আয়নায়ন বিভব কম, তার পরমাণুগুলি সুস্থির ইলেক্ট্রন বিন্যাস লাভের চেষ্টায় ইলেক্ট্রন বর্জন করে। এতে ক্যাটায়ন সৃষ্টি হয়। অন্য একটি (অধাতব) মৌল, যার ইলেক্ট্রন আসক্তি ধনাত্মক, তার পরমাণু সুস্থির ইলেক্ট্রন বিন্যাস পেতে ওই বর্জিত ইলেক্ট্রন গ্রহণ করে, এবং অ্যানায়নে পরিণত হয়। সাধারণত s-ব্লক ও p-ব্লক মৌলগুলি কোনো নিষ্ক্রিয় গ্যাসের সুস্থিত ইলেক্ট্রন বিন্যাস গ্রহণ করে। d-ব্লক ও f-ব্লক মৌলগুলির জন্য বিশেষ ইলেক্ট্রন বিন্যাস থাকে। অ্যানায়ন ও ক্যাটায়নের মধ্যে স্থির-তড়িৎ আকর্ষণ বলই কেলাস জালক (lattice) গঠন করে কঠিন যৌগ সৃষ্টি করে। এই ল্যাটিস জালকের জন্যই আয়নীয় বন্ধনে কখনোই অণু গঠিত হয় না। যদিও, কিছু আয়নের গঠন অত্যন্ত জটিল হয় এবং আণবিক আয়ন গঠন করে, যেমন, অ্যাসিলেট অ্যানায়ন ও অ্যামোনিয়াম ক্যাটায়ন।
উদাহরণ হিসেবে নেওয়া যেতে পারে সাধারণ খাদ্য লবণ বা সোডিয়াম ক্লোরাইড। সোডিয়াম (Na) ও ক্লোরিন (Cl) পরমাণু পরস্পরের সংস্পর্শে এলে, সোডিয়াম পরমাণু একটি ইলেক্ট্রন বর্জন করে ক্যাটায়নে (Na+) পরিণত হয়, আর ক্লোরিন পরমাণু ওই ইলেক্ট্রন গ্রহণ করে অ্যানায়নে (Cl−) রূপান্তরিত হয়। এই অ্যানায়ন ১:১ অনুপাতে পরস্পর আকৃষ্ট হয়ে সোডিয়াম ক্লোরাইড (NaCl) গঠন করে।
যৌগটিকে নিস্তড়িৎ রাখার জন্য দুটি আয়নের মধ্যে পরিমাণগত অনুপাত খুব সুসংহত হয়। আণবিক যৌগ না হওয়া সত্ত্বেও এই পরিমাণগত অনুপাত এরা মেনে চলে। কিন্তু যে সব যৌগ সংকর এবং বন্ধনে মিশ্র ধাতব ও আয়নীয় চরিত্র থাকে, তাদের ক্ষেত্রে এটি প্রযোজ্য নয়। উদাহরণ হিসেবে, অনেক সালফাইড যৌগ পরিমাণগত যৌগ নয়।
আরহেনিয়াস ক্ষারক (যেমন, NaOH) ও আরহেনিয়াস অ্যাসিড (যেমন, HCl) প্রশমন বিক্রিয়ার মাধ্যমে সৃষ্ট হয় বলে, অনেক আয়নীয় যৌগকে লবণ রূপে গণ্য করা হয়।
২৭৯
২৭৯ গ্রেগরীয় বর্ষপঞ্জির একটি সাধারণ বছর।
আয়নিক বন্ধন
বন্ধন সৃষ্টি
এই NaCl লবণটিতে অ্যাসিডের অংশ Cl− ও ক্ষারের অংশ Na+ থাকে।
ক্যাটায়ন থেকে ইলেক্ট্রন বর্জন একটি তাপগ্রাহী প্রক্রিয়া, সংস্থার মোট শক্তি এতে বৃদ্ধিপ্রাপ্ত হয়। বন্ধন বিভাজন হলে কিংবা অ্যানায়ন গঠনের সময় একাধিক ইলেক্ট্রন প্রবেশ করলেও শক্তির পরিবর্তন হয়। কিন্তু অ্যানায়নে ক্যাটায়নের যোজ্যতা ইলেক্ট্রনটি প্রবেশ করায় এবং পারস্পরিক আকর্ষণজনিত ল্যাটিস শক্তির ক্রিয়ার দরুন সংস্থার মোট শক্তি আবার হ্রাস পায়।
গঠন
কঠিন অবস্থায় আয়নীয় যৌগ ল্যাটিস গঠন সৃষ্টি করে। ল্যাটিস গঠন কীরূপ হবে, তা নির্ভর করে প্রধানত আয়নদ্বয়ের আধান ও তাদের আপেক্ষিক আকারের ওপর। কিছু বিশেষ একই প্রকার গঠন প্রচুর যৌগে দেখা যায়; যেমন সাধারণ লবণ সোডিয়াম ক্লোরাইডের গঠন দেখা যায় অনেক ক্ষারীয় হ্যালাইডে, আর MgO-এর গঠন দেখা যায় কিছু এক-অক্সাইড যৌগে। আয়নীয় কেলাসের গঠন প্রতিষ্ঠিত হয় পাউলির নীতির উপর ভিত্তি করে।
বন্ধন শক্তি
কঠিন আয়নীয় যৌগের ঘনীভূত গ্যাসীয় আয়ন গঠনে এনথ্যালপির পরিবর্তনকে ল্যাটিস শক্তি বলে। বর্ন-হেবার চক্রের ল্যাটিস শক্তি নির্ণীত হয়। ক্যাটায়ন ও অ্যানায়নের পারস্পরিক আকর্ষণ ও সামান্য এক বিকর্ষণ বলের মানের যোগফল থেকে যে স্থির-তড়িৎ স্থিতিশক্তির মান পাওয়া যায় (বর্ন-ল্যান্ডে সমীকরণ), তা থেকেও ল্যাটিসের মান অনুমান করা যায়। স্থির-তড়িৎ স্থিতিশক্তিকে আন্তঃআয়নীয় বিচ্যুতি ও ম্যাডেলাং ধ্রুবকের সাপেক্ষে প্রকাশ করা হয়, এর থেকে কেলাসের জ্যামিতিক গঠন বোঝা যায়। ইলেক্ট্রন নিউক্লিয়াসের থেকে যত দূরে যায়, আকর্ষণ ততই কমে আসে। বর্ন-ল্যান্ডে সমীকরণ ব্যবহার করে ল্যাটিসের সঠিক মনে নির্ণয় করা যায়, যেমন, সোডিয়াম ক্লোরাইডের ক্ষেত্রে এর মান দাঁড়ায় −৭৫৬ KJ/mol। বর্ন-হেবার চক্র ব্যবহার করলে ওই মান হয় −৭৮৭ KJ/mol।
সমযোজী বন্ধনের সাথে তুলনা
আয়নীয় বন্ধনে বিপরীতধর্মী আয়নের আকর্ষণে পরমাণুগুলি আবদ্ধ হয়, যেখানে সমযোজী বন্ধনে সুস্থির ইলেক্ট্রন বিন্যাস লাভের জন্য পরমাণুগুলি ইলেক্ট্রন আদান-প্রদান করে আবদ্ধ হয়। সমযোজী বন্ধনে অণুর প্রত্যেকটি পরমাণুর পার্শ্ববর্তী জ্যামিতিক গঠন নির্ধারিত হয় যোজ্যতা কক্ষ ইলেক্ট্রন জোড় বিকর্ষণ বা VSEPR তত্ত্ব অনুযায়ী, কিন্তু আয়নীয় যৌগে সবর্গাঙ্ক দিয়ে জ্যামিতিক গঠন বোঝা যায়। বন্ধন কোণ বেশি হওয়ায় সমযোজী বন্ধনের অভিমুখ থাকে, কিন্তু আয়নীয় বন্ধনের তা থাকে না। ইলেক্ট্রন জোড় না থাকায়, পরস্পরকে প্রশমিত করতে পারে না, তাই যথাসম্ভব সুস্থিত আকার ধারণ করে আয়নীয় যৌগ। NaCl-এ প্রত্যেক আয়নের ৬টা করে বন্ধন থাকে, প্রত্যেকটি একে-অপরের সাথে ৯০° কোণে আনত থাকে। CsCl-এ সবর্গাঙ্ক (বন্ধনের সংখ্যা) হল ৮। তুলনায় কার্বনের সর্বোচ্চ ৪টি বন্ধন থাকে।
বিশুদ্ধ আয়নীয় বন্ধনের কোনো অস্তিত্ব নেই, কারণ বন্ধনের ইলেক্ট্রন ঘনত্বের মধ্যে কিছু আদান-প্রদানও ঘটে। অর্থাৎ সমস্ত আয়নীয় বন্ধনের কিছুটা সমযোজী চরিত্র আছে। কোনো বন্ধনের আয়নীয় চরিত্র সমযোজী চরিত্রের চেয়ে বেশি হলে তাকে আয়নীয় বন্ধন বলা হয়। বন্ধনে অংশগ্রহণকারী পরমাণুগুলির তড়িৎঋণাত্মকতার পার্থক্য যত বেশি, বন্ধন তত বেশি আয়নীয় (বা ধ্রুবীয়)। আংশিক সমযোজী ও আংশিক আয়নীয় চরিত্রবিশিষ্ট বন্ধনকে ধ্রুবীয় সমযোজী বন্ধন বলে। যেমন, Na―Cl ও Mg―O-এর মোট আকর্ষণের সামান্য পরিমাণই সমযোজী, কিন্তু Si―O-এর বন্ধন ~৫০% আয়নীয় আর ~৫০% সমযোজী। পাউলির অনুসারে, পরমাণুদ্বয়ের তড়িৎঋণাত্মকতার ব্যবধান ১.৭ (পাউলিং স্কেলে) হলে, আয়নীয় ৫০% আয়নীয় চরিত্র থাকবেই, যাতে পার্থক্য ৫০%-এর বেশি হলে তার মধ্যে আয়নীয় চরিত্রের প্রাধান্য থাকে। যেসব সমযোজী যৌগের পরমাণুতে কোয়াড্রুপোলার নিউক্লিয়াস থাকে (2H, 14N, 81,79Br, 35,37Cl, 127I), তাদের আয়নীয় চরিত্র সহজেই নির্ণয় করা যায়। NQR (নিউক্লিয়ার কোয়াড্রুপোল রেজোনেন্স) ও NMR-এ (নিউক্লিয়ার ম্যাগনেটিক রেজোনেন্স) এর সম্বন্ধে অনেক জানা যায়। নিউক্লীয় কোয়াড্রুপোল ভ্রামক Q ও চুম্বকীয় ক্ষেত্র নতিমাত্রার (EFG) মধ্যে ক্রিয়াকে প্রকাশ করা হয় নিউক্লীয় কোয়াড্রুপোল জোড় ধ্রুবকের সাহায্যে, QCG = e2qzzQ/h, যেখানে, eqzz নির্দেশ করে EFG-এর সাধারণ উপাংশকে এবং e হল তড়িদাধান। চুম্বক ক্ষেত্র নতিমাত্রা অণুর বন্ধন প্রকৃতি নির্ধারণ করতে সাহায্য করে, যখন QCC-র মান NMR কিংবা NQR পদ্ধতিতে সঠিকভাবে অনুমান করা যায়।
সাধারণত, আয়নীয় যৌগ কঠিন (কিংবা তরল) হয়। কোনো দুটি পরমাণুর মাঝে একটিই "আয়নীয় বন্ধন" আছে, তা বলা ঠিক না, যে আকর্ষণ ল্যাটিসকে ধরে রাখে, তা সাধারণত সমষ্টিগত প্রকৃতির হয়। সমযোজী বন্ধনের সাথে আয়নীয় বন্ধনের পার্থক্য এখানেই। দুটি পরমাণুর মাঝে একটি সমযোজী বন্ধন আছে ― তা সহজেই বলা যায়। যদিও আয়নীয় বন্ধনে কিছুটা সমযোজী চরিত্র থাকে, তবুও বন্ধনের ইলেক্ট্রন স্থানান্তর নাও ঘটতে পারে। এই ক্ষেত্রে, বন্ধনটি সমগ্র কেলাস জুড়ে দৈত্যাকার অণুকে ঘিরে এক গঠন তৈরি করে। এই জন্যই আয়নীয় বন্ধন সমষ্টিগত চরিত্রের হয়ে থাকে। যখন তড়িৎঋণাত্মকতার পার্থক্য কমে আসে, তখন উৎপন্ন যৌগটি সাধারণত অর্ধ-পরিবাহী নয়তো ধাতুকল্প অথবা ধাতব বন্ধনযুক্ত ধাতব পরিবাহী হয়।
প্রেম চোপড়া
প্রেম চোপড়া (জন্ম ২৩ সেপ্টেম্বর ১৯৩৫) হিন্দি এবং পাঞ্জাবি চলচ্চিত্রের একজন ভারতীয় অভিনেতা। তিনি ৬০ বছরেরও বেশি সময় ধরে ৩৮০টি চলচ্চিত্রে অভিনয় করেছেন। বেশিরভাগ ছবিতে খলনায়ক হওয়া সত্ত্বেও তার মৃদুভাষী বক্তব্য রয়েছে। রাজেশ খান্নার ১৯টি চলচ্চিত্রে তিনি খলনায়কের ভূমিকায় অভিনয় করেছেন এবং দর্শকপ্রিয় ছিলেন।
জীবন এবং শিক্ষা
চোপড়া, ২৩ সেপ্টেম্বর ১৯৩৫ সালে লাহোরে জন্মগ্রহণ করেন। তার পিতামাতা হলেন রণবীর লাল এবং রূপরানি চোপড়া। তিনি একটি পাঞ্জাবি হিন্দু পরিবারের ছয় সন্তানের মধ্যে তৃতীয়। ভারত বিভাগের পর, তার পরিবার শিমলায় চলে আসে, যেখানে তিনি লালিত-পালিত হন। তিনি সিমলার এসডি সিনিয়র সেকেন্ডারি স্কুলে পড়াশোনা করেছেন। তার বাবা তাকে একজন ডাক্তার বা ভারতীয় প্রশাসনিক পরিষেবা অফিসার বানাতে চেয়েছিলেন।
বাদামি ভাল্লুক
বাদামী ভাল্লুক (ইংরেজি: Brown Bear) ইউরোপ ও এশিয়ার বিভিন্ন এলাকায় পাওয়া যায়। এই ভাল্লুকের রং বাদামী।
উপপ্রজাতিসমূহ
১.ইউরেশীয় বাদামি ভাল্লুক
২.কামচাটকা বাদামি ভাল্লুক
৩.পূর্ব সাইবেরিয়ান বাদামি ভাল্লুক
৪.গোবি মরুভূমির ভাল্লুক
৫.হিমালয়ের বাদামি ভাল্লুক
৬.উসুরি বাদামি ভাল্লুক
৭.মারসিকান বাদামি ভাল্লুক
৮.নীল ভাল্লুক
৯.কান্টাব্রিয়ান বাদামি ভাল্লুক
১০.সিরিয়ান বাদামি ভাল্লুক
১১.গ্রিজলি ভাল্লুক
১৩.কোডিয়াক ভাল্লুক
১৪.ডল দ্বীপের ভাল্লুক
১৫.এবিসি দ্বীপের ভাল্লুক
১৬.স্টিকিন বাদামি ভাল্লুক
১৭.আটলাস ভাল্লুক
১৮.স্টেপ ভাল্লুক
১৯.আঙগাভা ভাল্লুক
২০.ক্যালিফোর্নিয়া গ্রিজলি ভাল্লুক
২১.মেক্সিকান গ্রিজলি ভাল্লুক
ফ্রাইবের্গাইট
ফ্রাইবের্গাইট (ইংরেজি - Freibergite; জার্মান - Freibergit) হল একধরনের সালফোসল্ট আকরিক, (জটিল সালফাইড লবণ)। রূপা (Ag), তামা (Cu), লোহা (Fe), অ্যান্টিমনি (Sb), ও আর্সেনিক (As) ঘটিত এই আকরিকের কেলাসিত অবস্থায় (প্রকৃতিতে তা যে অবস্থায় প্রায়শই পাওয়া যায়) সাধারণ সংকেত হল (Ag,Cu)10(Fe,Zn)2[S|((Sb,As)S3)4] তবে আদর্শ কেলাসিত অবস্থায় এর সংকেত Ag6[Cu4Fe2]Sb4S13-x ( CNMNC স্বীকৃত রাসায়নিক সংকেত)। অর্থাৎ এটি একটি সিলভার-কপার-আয়রন-সালফোঅ্যান্টিমনাইড। এটি সাধারণভাবে একটি এমন আকরিক হিসেবে বিবেচিত হয়, যার থেকে একাধিক খনিজ পদার্থ নিষ্কাশন করা সম্ভব।
এটি একটি অস্বচ্ছ পদার্থ। এর বর্ণ ইস্পাতের ন্যায় ধূসর থেকে কিছুটা কালচের দিকে। তারমধ্যে কিছু কিছু লালচে দাগও দেখতে পাওয়া যায়। এর কাঠিন্য মাত্রা মোজ'এর স্কেল অনুযায়ী ৩.৫ - ৪ এবং আপেক্ষিক গুরুত্ব ৪.৮৫ - ৫। স্বাভাবিক অবস্থায় প্রাপ্ত এই আকরিকের আকার কিছুটা এবড়োখেবড়ো হয়ে থাকে। প্রকৃতিতে এই আকরিক অন্যান্য খনিজ আকরিকের সাথে মিশে থাকা অবস্থায় পাওয়া গেলেও এর চতুস্তলিক কেলাসগুলির গঠন এমনই যে তা খুব সহজেই চিহ্নিত করা সম্ভব হয়। এই চতুস্তলিক কেলাসগুলি ক্ষেত্রবিশেষে এমনকী ৩.৫ সেন্টিমিটার পর্যন্ত বড় ও ধাতব ঔজ্বল্যযুক্ত হয়ে থাকে।
জার্মানির স্যাক্সনি প্রদেশের ফ্রাইবের্গ অঞ্চলে ১৮৫৩ সালে একটি রৌপ্যখনি থেকে প্রথম এই আকরিকের খোঁজ পাওয়া যায়। তার থেকেই এর নামকরণ করা হয় ফ্রাইবের্গাইট।
টমাস শেলিং
টমাস শেলিং (১৪ এপ্রিল, ১৯২১ - ১৩ ডিসেম্বর, ২০১৬) মার্কিন অর্থনীতিবিদ এবং ইউনিভার্সিটি অফ মেরিল্যান্ডের অধ্যাপক। তিনি ২০০৫ সালে রবার্ট আউমানের সাথে অর্থনীতিতে নোবেল পুরস্কার লাভ করেন। শেলিং অর্থনীতিতে ১৯৪৪ সালে ইউনিভার্সিটি অফ ক্যালিফোর্নিয়া, বার্কলে থেকে ব্যাচেলর এবং ১৯৫১ সালে হার্ভার্ড বিশ্ববিদ্যালয় থেকে পি,এইচ,ডি, ডিগ্রি লাভ করেন। ১৯৬০ সালে প্রকাশিত তার The Strategy of Conflict পশ্চিমা বিশ্বের সবচেয়ে প্রভাবশালী বই গুলোর একটি বলে বিবেচিত।
আহমেদনগর জেলা
আহমেদনগর জেলা পশ্চিম ভারতের মহারাষ্ট্র রাজ্যের একটি জেলা। এটি মহারাষ্ট্র রাজ্যের সবচেয়ে বড় জেলা। ঐতিহাসিক আহমেদনগর এ জেলার সদরদপ্তর। এটি আহমেদনগর সালতানাতের অংশ ছিল। এ জেলার শিরদি শহর সাঁই বাবার জন্য এবং মেহেরাবাদ মেহের বাবার জন্য বিখ্যাত। আহমেদনগর জেলা সোলাপুর, ওসমানাবাদ, বিদ, ঔরাঙ্গাবাদ, নাসিক, থানে ও পুনে জেলার সাথে সীমানা ভাগ করেছে।
ইতিহাস
যদিও আহমেদনগর জেলা ১৮১৮ সালে গঠিত হয়েছিল, তবুও বলা যেতে পারে যে আহমেদনগরের আধুনিক ইতিহাস ১৮৬৯ সালে শুরু হয়েছিল, যে বছর নাশিক ও সোলাপুর জেলা গঠিত হয়েছিল এবং নগরকে আলাদাভাবে রাখা হয়েছিল এবং পরে বর্তমান নগর জেলা গঠিত হয়েছিল। ১৮১৮ সালে তৃতীয় মুসলমান-মারাঠা যুদ্ধে মারাঠা বাহিনীর পরাজয়ের পরে আহমেদনগর জেলা তৈরি হয়েছিল, যখন পেশোয়ারের বেশিরভাগ ডোমেনগুলো ব্রিটিশ ভারতে সংযুক্ত ছিল। জেলাটি ১৯৪৭ সালে দেশ স্বাধীনের পূর্ব পর্যন্ত বোম্বে প্রেসিডেন্সির সেন্ট্রাল বিভাগের অধীনে ছিল। এরপর এটি বোম্বে রাজ্যের অধীন হয়। ১৯৬০ সালে নতুন গঠিত মহারাষ্ট্র রাজ্যের অন্তর্গত হয়।
ভূগোল
আহমেদনগর জেলা ভারতের মহারাষ্ট্র রাজ্যের মধ্যভাগে, ১৯°০৫' উত্তর অক্ষাংশ ও ৭৪°৪৩' পূর্ব দ্রাঘিমাংশে অবস্থিত। এর দক্ষিণ-পূর্বে সোলাপুর, ওসমানাবাদ ও বিদ জেলা, উত্তর-পূর্বে ঔরাঙ্গবাদ জেলা, উত্তর-পশ্চিমে নাসিক ও থানে জেলা এবং দক্ষিণ-পশ্চিমে পুনে জেলা অবস্থিত। এ জেলার আয়তন ১৭,৪১৩ বর্গকিলোমিটার।
জনসংখ্যা
২০১১ সালের ভারতীয় জনগণনা অনুযায়ী আহমেদনগর জেলার মোট জনসংখ্যা ছিল ৪,৫৪৩,০৮৩ জন, যা কোস্টারিকা রাষ্ট্রের বা মার্কিন যুক্তরাষ্ট্রের লুইজিয়ানা রাজ্যের মোট জনসংখ্যার সমান। জনসংখ্যারভিত্তিতে এটি ভারতের ৩৩তম জনবহুল জেলা (ভারতের ৬৪০টি জেলার মধ্যে)। এ জেলায় জনসংখ্যার ঘনত্ব প্রতি বর্গকিলোমিটারে ২৬৬ জন (প্রতি বর্গমাইলে ৬৯০ জন) বসবাস করে। ২০০১-২০১১ সময়কালে জেলার জনসংখ্যা বৃদ্ধির হার ছিল ১২.৪৩ শতাংশ। আহমেদনগর জেলার লিঙ্গ অনুপাত প্রতি ১০০০ জন পুরুষের বিপরীতে নারী রয়েছে ৯৩৪ জন। জেলার স্বাক্ষরতার হার ৮০.২২% ।
অর্থনীতি
২০০৬ সালে ভারতের পঞ্চায়েত রাজ মন্ত্রণালয় আড়মেদনগর জেলাকে ২৫০টি পিছিয়ে পড়া জেলাসমূহের মধ্যে তালিকাভুক্ত করে (৬৪০টি জেলার মধ্যে)। এটি ব্যাক‌ওয়াড রিজিওন গ্রান্ড ফান্ড প্রোগ্রামের আওতায় তহবিলপ্রাপ্ত মহারাষ্ট্রের ১২টি জেলার একটি।
শেখ ফজিলাতুন্নেছা মুজিব বিশ্ববিদ্যালয়
শেখ ফজিলাতুন্নেছা মুজিব বিশ্ববিদ্যালয় হলো ময়মনসিংহ বিভাগের জামালপুর জেলায় অবস্থিত প্রথম এবং একমাত্র বেসরকারি বিশ্ববিদ্যালয়। এই বিশ্ববিদ্যালয়টি ২০১৩ সালে শিক্ষা মন্ত্রণালয় ও বিশ্ববিদ্যালয় মঞ্জুরী কমিশনের অনুমোদন লাভ করে।
উপাচার্য
নিম্নোক্ত ব্যক্তিবর্গ শেখ ফজিলাতুন্নেছা মুজিব বিশ্ববিদ্যালয়ের উপাচার্য হিসেবে দায়িত্ব পালন করেন:
হক-আই প্রযুক্তি
' হক-আই '  হলো একটি ত্রিমাত্রিক কম্পিউটার ভিশন ব্যবস্থা, যা ক্রিকেট, টেনিস, ফুটবল, বাস্কেটবল, ব্যাডমিন্টন, ভলিবল, রাগবি  প্রভৃতি খেলায় বলের গতিপথ পুঙ্খানুপুঙ্খভাবে বিশ্লেষণের জন্য ব্যবহৃত হয়। অতীতে প্রযুক্তির নানা জটিলতায় ক্রীড়াক্ষেত্রে ফলাফল নির্ধারণে নানাবিধ সমস্যার সম্মুখীন হতে হয়েছিলো, যা বর্তমানে হক-আই প্রযুক্তির জন্য সম্ভব হয়েছে।
সূচনা
ক্রীড়াজগতে হক-আই প্রযুক্তির যাত্রা শুরু ২০০১ সালে ক্রিকেট খেলার মাধ্যমে। ইংল্যান্ডে র রোমসি'তে অবস্থিত রোক ম্যানর রিসার্চ লিমিটেড এর ইঞ্জিনিয়ারদের হাত ধরেই হক-আই এর বিকাশ হয়। পল হকিঙ্কস এবং ডেভিড শেরী এই প্রযুক্তির স্বত্বাধিকার (পেটেন্ট) ধারণ করছেন।
২০০১ সালের ২১ এপ্রিল লর্ডস ক্রিকেট গ্রাউন্ডে অনুষ্ঠিত পাকিস্তান বনাম ইংল্যান্ড এর টেস্ট ম্যাচে সর্বপ্রথম হক-আই প্রযুক্তি ব্যবহৃত হয়।পরবর্তীতে ২০০৬ সালের ইউএস ওপেনে এটি টেনিস খেলায় সর্বপ্রথম ব্যবহৃত হয়। তখন থেকেই হক-আই ব্যাপকভাবে জনপ্রিয়তা পাচ্ছে। বর্তমানে হক-আই প্রযুক্তির ব্যবহার অন্যান্য ক্রীড়াক্ষেত্রেও দেখা যায়। ২০০৯ সাল থেকে ক্রিকেটে  "আম্পায়ার সিদ্ধান্ত পর্যালোচনা পদ্ধতি" নামে এটি ব্যবহৃত হচ্ছে। ফুটবলে এই প্রযুক্তির ব্যবহার শুরু হয়েছে ২০১৩-১৪ প্রিমিয়ার লীগ মৌসুমে। আর ডিসেম্বর ২০১৪ সালে বুন্দেসলিগা ফুটবল কমিটিও সিধ্বান্ত নেয় যে, ২০১৫-১৬ মৌসুমে লীগটি হক-আই প্রযুক্তির সহায়তা নিবে।
কার্যপদ্ধতি
থাম্ব|"Triangulation" এর সূত্রানুসারে হক-আই এর কার্যপদ্ধতি
হক-আই প্রযুক্তি মূলত ত্রিভঙ্গীকরণ নীতি (ট্রাই-অ্যাঙ্গুলেশন তত্ত্ব) এর উপর ভিত্তি করে তৈরি করা হয়েছে। ট্রাই-অ্যাঙ্গুলেশন হলো এমন একটি প্রক্রিয়া, যার সাহায্যে অজানা একটি বিন্দুর সাপেক্ষে নির্দিষ্ট দুটি বিন্দুর মধ্যবর্তী কোণ পরিমাপ করা হয় এবং অজানা বিন্দুটি নির্ণয় করা হয়।
বিবরণ
আবহমানকালে ক্রীড়াজগতে ক্যামেরার ব্যবহার শুধুমাত্র প্রদর্শনীর জন্য ব্যবহৃত হলেও সিদ্ধান্ত গ্রহণে এটি সবচেয়ে বেশি ভূমিকা রাখে। আর হক-আই প্রযুক্তিতে ক্যামেরার ব্যবহার খানিকটা বেশিই জরুরি। যেহেতু হক-আই এর মাধ্যমে ত্রি-মাত্রিক সম্ভাব্য প্রতিচ্ছবি প্রদর্শন করা হয়, তাই মাঠের বিশেষ স্থানগুলোতে নির্দিষ্ট সংখ্যক ক্যামেরা স্থাপন করা হয়। সবগুলো ক্যামেরাই থাকে ময়দানের উপরের দিকে। ক্রীড়াবিশেষে এর ব্যবহার এবং কাজ ভিন্ন।
ক্রিকেট
ক্রিকেটে হক-আই এর ব্যবহার দেখা যায় ২১ এপ্রিল, ২০০১ সালের লর্ডস ক্রিকেট গ্রাউন্ডে অনুষ্ঠিত পাকিস্তান বনাম ইংল্যান্ড এর টেস্ট ম্যাচে। তখন চ্যানেল ফোর এর তত্ত্বাবধানে হক-আই প্রযুক্তি পরিচালিত হয়। তখন থেকে হক-আই শুধুমাত্র টেলিভিশন নেটওয়ার্কের দ্বারা ব্যবহৃত হতো। তবে ২০০৮/০৯ এর শীতের মৌসুমে আন্তর্জাতিক ক্রিকেট কাউন্সিল (আইসিসি) হক-আই প্রযুক্তিকে বল ট্র্যাকিং এর জন্য বেঁছে নেয়, যা তখন এলবিডব্লিউ এর সিদ্ধান্তে অসীম ভূমিকা রাখতে সক্ষম হয়।
হক-আই ক্রিকেটে যেসব কাজ পরিচালনা করে, সেগুলো হলোঃ
টেনিস
২০০৪ সালের ইউএস ওপেন এর কোয়াটার ফাইনাল ম্যাচে সেরেনা উইলিয়ামস এবং জেনিফার কাপ্রিয়াতি এর মধ্যকার লড়াই এ সেরেনা উইলিয়ামসের বিরুদ্ধে তিনটি লাইন কলস এর অভিযোগ উঠে, যা প্রকৃতপক্ষে ভুল প্রমাণিত হয়। কিন্তু সে সিদ্ধান্ত পরবর্তীতে অপরিবর্তীত থেকে যায়। উক্ত সমস্যার সমাধানের উদ্দেশ্যে ২০০৫ সালে নিউ ইয়র্ক সিটি তে আন্তর্জাতিক টেনিস ফেডারেশন হক-আই প্রযুক্তির কার্যক্ষমতা পরীক্ষা করে এবং তা ব্যবহারের সম্মতি দেয়।
২০০৬ সালে ইউএস ওপেন এ এর যাত্রাকাল শুরু হয়। বর্তমানে এটি উইম্বলেন্ডন, কুইন'স ক্লাব চ্যাম্পিয়নশীপ, অস্ট্রেলিয়ান ওপেন, ডেবিস কাপ, টেনিস মাস্টার'স ক্লাব, ইউএস ওপেন প্রভৃতি টুর্নামেন্টে ব্যবহৃত হয়।
অন্যান্য
জনপ্রিয়তার প্রারম্ভে হক-আই ক্রিকেট ও টেনিস এ ব্যবহৃত হত। তবে বর্তমানে এটি ফুটবল, বাস্কেটবল, ব্যাডমিন্টন, ভলিবল, রাগবি ইত্যাদিতে সাহায্য করছে। ২০১৮ সালের ফুটবল বিশ্বকাপে ভিএআর নামে একটি পর্যালোচনা ব্যবস্থা গৃহীত হয় যা হক-আই প্রযুক্তির সাহায্যেই পরিচালিত হয়েছে।
হক-আই ইনোভেশন্স লিমিটেড
ইংল্যান্ডের রোমসিতে তৎকালীন রোক ম্যানর রিসার্চ লিমিটেডের (বর্তমানে সিমেন্স) ইঞ্জিনিয়ারগণ ২০০১ সালে হক-আই সিস্টেমটি বিকশিত করেছিলেন। পল হকিন্স এবং ডেভিড শেরি যুক্তরাজ্যে হক-আই তৈরির পেটেন্ট জমা দিয়েছিলেন; কিন্তু তাদের আবেদন প্রত্যাহার করে নেয়া হয়। ফলে সমস্ত প্রযুক্তি এবং এর জন্য ব্যবহৃত সামগ্রী হ্যাম্পশায়ারের উইনচেষ্টারে অবস্থিত হক-আই ইনোভেশন্স লিমিটেডের কব্জায় চলে আসে।
উইজডেন গ্রুপের নেতৃত্বে ১৪ ই জুন, ২০০৬ এ, বিনিয়োগকারীদের একটি দল এবং এর মধ্যে অন্যতম ' মার্ক গ্যাটি ' (ধনী আমেরিকান পরিবার এবং ব্যবসায়িক বংশের সদস্য) - এই সংস্থাটি কিনেছিল।  উইজডেনের হক-আই ক্রয় - ক্রিকেটে এর উপস্থিতি আরও শক্তিশালী করা এবং টেনিস এবং অন্যান্য আন্তর্জাতিক খেলায় প্রবেশের সুযোগ দেওয়ারই মূল লক্ষ্য ছিল। হক-আইয়ের ওয়েবসাইট অনুসারে, টেলিভিশনে প্রদর্শিত সিস্টেমের চেয়ে সিস্টেমটি আরও অনেক বেশি ডেটা তৈরি করতে সক্ষম।
উইজডেন ২০১০ সালের সেপ্টেম্বরে বিক্রয়ের জন্য রেখেছিল, যা মার্চ ২০১১ সালে জাপানি জায়ান্ট কোম্পানি সোনির কাছে একটি সম্পূর্ণ সত্তা হিসাবে বিক্রি হয়।
হক-আই সম্পর্কিত বিতর্ক
থাম্ব|টেনিস গ্রাউন্ডে স্থাপিত হক-আই ক্যামেরা
ক্রীড়াজগতে হক-আই প্রযুক্তি নিঃসন্দেহে এক বিরাট অভূতপূর্ব সংযোজন। তবে সিদ্ধান্ত পর্যালোচনাকে কেন্দ্র করে কখনো কখনো এটি বিতর্কিত হয়েছে। ক্রিকেট কিংবা টেনিস, সবক্ষেত্রে হক-আই কে নিয়ে অনেকেই দ্বিমত পোষণ করেছেন। ২০০৭ সালের উইম্বলেন্ডন চ্যাম্পিয়নশীপের একটি ম্যাচে হক-আই এর কারণে একটি ভুল সিদ্ধান্ত নেয়া হয়, যা পুরো খেলাতেই প্রভাব ফেলেছিল। কিছু মন্তব্যকারী সিস্টেমটির ৩.৬ মি.মি. পরিসংখ্যানের মার্জিনের ত্রুটিটি খুব বড় সমস্যা হিসাবে সমালোচনা করেছেন। অন্যরা বলেছেন যে ৩.৬ মি.মি. অসাধারণভাবে সঠিক, তবুও তারা স্বীকার করেন যে, এই মার্জিনটি কেবল বলের প্রত্যক্ষদর্শী ট্র্যাজেক্টোরির জন্যই সমস্যা হয়। ২০০৮ সালে, পিয়ার-পর্যালোচিত জার্নালের একটি নিবন্ধ এই সমস্ত সন্দেহকে একীভূত করেছিল। লেখকরা সিস্টেমটির অবদান স্বীকার করেছেন, কিন্তু উল্লেখ করেছেন যে এটি সম্ভবত কিছুটা হলেও ত্রুটিযুক্ত। লেখকরা আরও যুক্তি দিয়েছিলেন যে। এর যথার্থতার সম্ভাব্য সীমাটি খেলোয়াড়, কর্মকর্তা, ধারাভাষ্যকার বা দর্শকদের দ্বারা স্বীকৃত হয়নি।
২০০৮ সালের পার্থ টেস্টে ভারত বনাম অস্ট্রেলিয়া র ম্যাচে ভুল সিদ্ধান্ত দেয়ার কারণে বহুলভাবে সমালোচিত হয়।
জামেয়া তাওয়াক্কুলিয়া রেঙ্গা মাদ্রাসা
জামেয়া তাওয়াক্কুলিয়া রেঙ্গা হচ্ছে সিলেট জেলার দক্ষিণ সুরমা উপজেলার মোগলা বাজারের পার্শ্ববর্তী রেঙ্গায় অবস্থিত একটি মাদ্রাসা। এই মাদ্রাসাটি বাংলাদেশের সিলেট শহর থেকে প্রায় দক্ষিণ দিকে, সিলেট-মৌলভীবাজার মহাসড়কের পাশে অবস্থিত। ১৯১৯ সালে এই প্রতিষ্ঠান আরকান আলী  প্রতিষ্ঠা করেন; অতঃপর এর কাজ তার ছেলে খলীফায়ে মাদানি হযরত মাওলানা বদরুল আলম  চালিয়ে যান। এর বর্তমান অধ্যক্ষ মাওলানা শামছুল ইসলাম খলিল এবং ভারপ্রাপ্ত অধ্যক্ষ মাওলানা মুহিউল ইসলাম বুরহান।
শিক্ষা স্তর
এই মাদ্রাসা প্রাথমিক, মাধ্যমিক, উচ্চমাধ্যমিক, স্নাতক, এবং স্নাতকোত্তর ইসলামী শিক্ষা প্রদান করে।
শিক্ষার ধরণ
জামেয়াতে একদম শিশু শ্রেণী থেকে উচ্চতর পর্যায় পর্যন্ত শিক্ষাদান করে থাকে। শিক্ষাস্তর : ১. নূরানি বিভাগ। ২. হিফ্‌য-উল-কুরআন ৩. সাধারণ ইসলামি শিক্ষা।
শিক্ষাবিভাগ তিন স্তরে বিভক্তঃ  ''১) কিতাব বিভাগ, ২) হিফয বিভাগ,  ৩) নূরানি বিভাগ
কিতাব বিভাগে পাঁচটি মারহালা বা স্তরঃ  ''১.ইবতিদাইয়্যাহ (প্রাথমিক) ২.মুতাওয়াসসিতা (মাধ্যমিক) ৩.সানাবিয়্যা (উচ্চ মাধ্যমিক) ৪.ফযিলত (স্নাতক) ৫.তাকমীল (মাস্টার্স)।
হিফয বিভাগঃ ''হিফয বিভাগে হিফযে কুরআন
ছাত্র-শিক্ষক
২০১৫ সালের মোতাবেক, এই প্রতিষ্ঠানে ৪২ জন কর্মকর্তা (প্রশাসনিক এবং শিক্ষা বিষয়ক) এবং প্রায় ১৩৫০জন শিক্ষার্থী রয়েছে।
মুজিবুর রহমান খান ফুলপুরী
মুজিবুর রহমান খান ফুলপুরী বা মুজিবুর রহমান খান (১৮৮৯ - ৫ জানুয়ারি ১৯৬৯) ছিলেন বাংলাদেশের ময়মনসিংহের একজন সাংবাদিক ও রাজনৈতিক কর্মী। তিনি তার বহু প্রবন্ধে কৃষকদের উপর শোষণ অত্যাচারের চিত্র তুলে ধরেন। সুসং অঞ্চলের কৃষক ও আদিবাসীদের বিদ্রোহ ও টঙ্ক প্রথার বিভীষিকাময় খবর প্রকাশের দায়ে ইংরেজ শাসক কর্তৃক কারারুদ্ধ হন। সুসং দুর্গাপুর অঞ্চলে হাজং ও প্রজা বিদ্রোহের সময়ে তার সম্পাদিত চাষী পত্রিকায় প্রখ্যাত পণ্ডিত ও তৎকালীন ভারতীয় কৃষক প্রজা সমিতির সভাপতি রাহুল সাংকৃত্যায়নের কৃষক ও আদিবাসী সমস্যা সংক্রান্ত প্রবন্ধ প্রকাশ করতেন। ধনবাড়ির জমিদার নওয়াব হাসান আলী, সাহিত্যিক ও সাংবাদিক আবুল মনসুর আহমদ এই পত্রিকার সাথে যুক্ত ছিলেন। এ. কে. ফজলুল হকের কৃষক প্রজা পার্টির একজন প্রথম শ্রেণির সংগঠক, প্রগতিশীল গণ-আন্দোলনের সক্রিয় কর্মী ও নিবেদিতপ্রাণ সাংবাদিক হিসেবে সকল মহলের শ্রদ্ধা অর্জন করেন।
শৈশব ও কর্মজীবন
মুজিবুর রহমান খান ময়মনসিংহ জেলার ফুলপুর উপজেলার পাগলা গ্রামে জন্মগ্রহণ করেন। রূপসী ভাট্টা গ্রামের স্কুলে প্রাথমিক শিক্ষা লাভ করেন এবং ছাত্র ববৃত্তি পান। ফুলপুর যতীন্দ্র হাই স্কুলে নিম্ন মাধ্যমিক স্তর পর্যন্ত পড়াশোনা করেন। অধ্যয়নরত অবস্থায় স্বদেশী স্বেচ্ছাসেবক দলে যোগদান করেন। প্রসিদ্ধ কংগ্রেস নেতা সূর্যসোমের প্রেরণায় কংগ্রেসে যোগ দেন। ১৯১৮ থেকে পরবর্তী কয়েক বছর ময়মনসিংহ জেলা কংগ্রেসের সম্পাদক ছিলেন। ১৯২৯ সালে ময়মনসিংহ জেলা মুসলিম লিগের সম্পাদক নিযুক্ত হন। প্রজা আন্দোলনের জোয়ারে কৃষক-প্রজা দলে যোগ দেন এবং একে ফজলুল হকের ঘনিষ্ঠ সাহচর্য লাভ করেন। ময়মনসিংহ থেকে প্রকাশিত কৃষক প্রজা আন্দোলনের মুখপত্র সাপ্তাহিক চাষী পত্রিকা ১৯৩৬ সনের ২৬ জুন প্রতিষ্ঠা করেন এবং সেই পত্রিকার আজীবন সম্পাদক ছিলেন। পত্রিকাটি বিশেষভাবে ময়মনসিংহের কৃষক ও গণআন্দোলনে গুরুত্বপূর্ণ ভূমিকা পালন করে।
কাটরা (ঢাকা)
বড় কাটরা
সম্রাট শাহজাহানের পুত্র শাহ সুজার নির্দেশে ১৬৪১ খ্রিষ্টাব্দে (হিজরী ১০৫৫) বুড়িগঙ্গা নদীর তীরে এই ইমারতটি নির্মাণ করা হয়। এর নির্মাণ করেন আবুল কাসেম যিনি মীর-ই-ইমারত নামে পরিচিত ছিলেন। প্রথমে এতে শাহ সুজার বসবাস করার কথা থাকলেও পরে এটি মুসাফিরখানা হিসাবে ব্যবহৃত হয়। মুঘল আমলে এটি নায়েবে নাজিমদের বাসস্থান তথা কার্যালয় হিসেবে ব্যবহৃত হত। এটি চকবাজারের পাশেই অবস্থিত।
ছোট কাটরা
সুবেদার শায়েস্তা খান ছোট কাটারা নির্মাণ করেছিলেন। আনুমানিক ১৬৬৩ - ১৬৬৪ সালের দিকে এ ইমারতটির নির্মাণ কাজ শুরু হয় এবং এটি ১৬৭১ সালে শেষ হয়েছিল। এটির অবস্থান ছিল বড় কাটারার পূর্বদিকে বুড়িগঙ্গা নদীর তীরে। পরবর্তিতে ইংরেজ শাসনামলে বেশ কিছু অংশ সংযোজন করা হয়েছিল।
পিয়ের গাসঁদি
thumb|right|220px|পিয়ের গাসেঁদি, এঁকেছেন Louis Édouard Rioult পিয়ের গাসেঁদি (Pierre Gassendi) (২২শে জানুয়ারি ১৫৯২ - ২৪শে অক্টোবর ১৬৫৫) ছিলেন ফরাসি দার্শনিক, বিজ্ঞানী ও গণিতবিদ। তার জন্ম ফ্রান্সের প্রোভঁস (Provence) অঞ্চলে দিন (Digne) শহরে নিকটে শঁতের্সিয়ে (Champtercier) নামক স্থানে এক দরিদ্র দম্পতির ঘরে। খুব কম বয়সে তার মানসিক শক্তির বহিঃপ্রকাশ ঘটে এবং পড়াশোনার জন্য তাকে দিন-এর কলেজে প্রেরণ করা হয়। ভাষা ও গণিতে তিনি বিশেষ আগ্রহ পোষণ করেছিলেন এবং কথিত আছে, মাত্র ১৬ বছর বয়সে তাকে কলেজে অলঙ্কার শাস্ত্রের উপর বক্তৃতা করতে আমন্ত্রণ জানানো হয়েছিল। এর পরপরই তিনি এক্স (Aix) বিশ্ববিদ্যালয়ে দর্শন অধ্যয়নের জন্য ভর্তি হন। ১৬১২ সালে তাকে দিন-এর কলেজে ধর্মতত্ত্ব বিষয়ের উপর বক্তৃতা দিতে আমন্ত্রণ জানানো হয়। এর ৪ বছর পর আভিনিওঁ (Avignon) শহরে ধর্মতত্ত্বের উপর ডক্টরেট উপাধি লাভ করেন এবং ১৬১৭ সালে খ্রিস্টধর্মের পূণ্য শপথ গ্রহণ করেন। অবশ্য একই বছর এক্স-এ দর্শনের অধ্যাপক পদে যোগ দেন এবং এরপর ধীরে ধীরে ধর্মতত্ত্ব থেকে সরে আসেন।
আল দিস্সি মসজিদ
২০১৮ সালে মরোক্কোর রাজা, ষষ্ঠ মোহাম্মদ, মসজিদটির সংস্কারের জন্য অর্থায়ন করেছিলেন; ইসরায়েলি সংবাদপত্র ইয়েদিওথ আহরনোথ বলে স্থানীয় ইহুদি সম্প্রদায় এবং ওয়াকফ "একটি চুক্তিতে এসেছে" যে মিনার থেকে কোন মুয়াজ্জিন ঘোষণা বা আহ্বান করবেনা। জেরুজালেমের ইমাম শেখ মাজেন আহরাম বলেন ইসরায়েলি কর্তৃপক্ষ ১৯৯৩ সালে মসজিদের লাউডস্পিকার বাজেয়াপ্ত করেছিল যারা পরবর্তীতে মিনার থেকে কোনো ঘোষণা বা আহ্বানকেও বাধা দেয়। তিনি আরও বলেন, মসজিদের সামনের জমি ইসলামি ওয়াকফের মালিকানাধীন যা ইসরায়েল দ্বারা বাজেয়াপ্ত করে গাড়ি পার্কিংয়ে রূপান্তরিত করে এবং ইহুদি কোয়ার্টারের কাছাকাছি অবস্থানের কারণে মসজিদে যাতায়াতকারীরা বর্ণবাদ, অপমান এবং হয়রানির স্বীকার হয়েছেন।
ইতিহাস
মসজিদটি মুয়াযযাম ঈসার আইয়ুবীয় যুগের এবং পরে মামলুক যুগে এটি পুনরুদ্ধার করা হয়েছিল। ১৪৮৭ সালে কামেলি ইবনে আবু শরীফ মসজিদে অনুদান করেন। এবং মসজিদটিকে "মসজিদে ওমর" হিসাবে উল্লেখ করেছেন। পরবর্তীকালে জেরুসালেমের দিস্সি পরিবারের একজন সদস্যের নামানুসারে আল দিস্সি মসজিদ নামকরণ করা হয়।
১৯৬৭-৭৬ এ ঐ স্থান সংলগ্ন "ইহুদি কোয়ার্টার ডেভেলপমেন্ট কোম্পানি" দ্বারা সম্পাদিত ধ্বংসের কাজ মসজিদের কাঠামোকে ক্ষতিগ্রস্ত করেছে; এটি পরবর্তীকালে ইসলামী ওয়াকফ দ্বারা সংস্কার করা হয়।
বর্ণনা
মসজিদটিতে একটি মিনার রয়েছে যা প্রায় ১৫ মিটার উঁচু এবং এর আয়তন ৬০ বর্গ মিটার। মসজিদের নামাজের জায়গাটি প্রধান প্রবেশপথের নিম্ন স্টীল গেটের পিছনে একটি ছোট করিডোর বরাবর অবস্থিত।
এমআরটি লাইন ১
{{Infobox rail line }} এমআরটি লাইন ১ হচ্ছে নির্মাণাধীন ঢাকা মেট্রোরেলের একটি রেলপথ। এটি ঢাকা মেট্রোরেলের দ্বিতীয় রেলপথ যা ঢাকা ম্যাস ট্রানজিট কোম্পানি লিমিটেড (ডিএমটিসিএল) দ্বারা পরিচালিত হবে। ২০২৩ সালের ফেব্রুয়ারিতে এর নির্মাণ কাজ শুরু হয়েছে এবং ২০২৬ সালের ডিসেম্বর মাসের মধ্যে চালু করার পরিকল্পনা রয়েছে।
ইতিহাস
২০০৫ সালে বিশ্ব ব্যাংক বাংলাদেশ সরকারকে ঢাকায় একটি গণপরিবহন ব্যবস্থা গড়ে তোলার সুপারিশ করে একটি প্রতিবেদন প্রকাশ করে। একই বছর মার্কিন পরামর্শক ফার্ম লুই বার্জার গ্রুপ ঢাকার জন্য একটি কৌশলগত পরিবহন পরিকল্পনা তৈরি করে। বিশ্ব ব্যাংকের সহায়তায় এই পরিকল্পনাটি তৈরি করা হয় যাতে ঢাকায় পাঁচটি এমআরটি লাইন নির্মাণের প্রস্তাবনা ছিল। এই পাঁচটি মেট্রো লাইন ছিল এমআরটি লাইন ১, এমআরটি লাইন ২, এমআরটি লাইন ৪, এমআরটি লাইন ৫ ও এমআরটি লাইন ৬। এমআরটি লাইন ১-এর জন্য বাজেট নির্ধারণ করা হয়েছিল যার মধ্যে জাপান আন্তর্জাতিক সহযোগিতা সংস্থা ৭৫% অর্থায়ন করতে সম্মত হয়। ২০২৬ সালের ডিসেম্বরের মধ্যে এই রেলপথটির নির্মাণ সমাপ্তির লক্ষ্য নির্ধারণ করা হয়। ২০১৯ সালে বাংলাদেশ সরকার রেলপথটি নির্মাণের পরিকল্পনা চূড়ান্ত করে। কিন্তু কোভিড-১৯ মহামারী শুরু হওয়ার সাথে সাথে প্রকল্পের অগ্রগতি থমকে যায়। ২০২২ সালের ১৫ জুন সড়ক পরিবহন ও মহাসড়ক বিভাগ কর্তৃক এমআরটি লাইন ১-এর লাইসেন্স ডিএমটিসিএলের কাছে হস্তান্তর করা হয়। ২০২২ সালের ২৩ অক্টোবর সরকার এমআরটি লাইন ১-এর পরামর্শক হিসাবে নিপ্পন কোয়েই বাংলাদেশ লিমিটেডকে নিয়োগ করে। একই বছর পিতলগঞ্জে প্রকল্পের প্রস্তাবিত একমাত্র ডিপোর ভূমি উন্নয়ন কাজের জন্য টোকিও কনস্ট্রাকশন ও ম্যাক্স ইনফ্রাস্ট্রাকচারের সঙ্গে চুক্তি স্বাক্ষরিত হয়। ২৮ ডিসেম্বর ২০২২ তারিখে এমআরটি লাইন ৬-এর উদ্বোধনের দিন সড়ক পরিবহন ও মহাসড়ক বিভাগের সচিব বলেন যে প্রধানমন্ত্রীর অনুমোদন সাপেক্ষে ২০২৩ সালের প্রথম মাসে প্রকল্পটির নির্মাণ কাজ শুরু করা সম্ভব। এটির নির্মাণ প্রাথমিকভাবে ২৬ জানুয়ারি ২০২৩-এ শুরু হওয়ার কথা থাকলেও তা ২ ফেব্রুয়ারিতে পরিবর্তন করা হয়। অবশেষে, ২০২৩ সালের ২ ফেব্রুয়ারি প্রধানমন্ত্রী শেখ হাসিনা এমআরটি লাইন ১-এর নির্মাণকাজের উদ্বোধন করেন।
বিমানবন্দর রুট
এর দৈর্ঘ্য ১৯.৮৭২ কিমি যা সম্পূর্ণরূপে মাটির নিচে নির্মিত হতে যাচ্ছে। এই রুটটি হযরত শাহজালাল আন্তর্জাতিক বিমানবন্দর থেকে কমলাপুর পর্যন্ত ১২টি স্টেশন দিয়ে যাবে। যাত্রীরা একটি ইন্টারচেঞ্জের মাধ্যমে নতুন বাজার স্টেশন থেকে এমআরটি লাইন ৫-এ স্থানান্তর হতে পারবেন।
পূর্বাচল রুট
১১.৩৬১ কিলোমিটার বিশিষ্ট এই রুটে ৯টি স্টেশন থাকবে। এই রুট দিয়ে পূর্বাচল নতুন শহর থেকে নতুন বাজার পর্যন্ত যাওয়া যাবে। নদ্দা ও নতুন বাজার স্টেশন দুটো মাটির নিচে নির্মাণ করা হবে ও বাকিগুলি উত্তোলিত অবস্থায় নির্মাণ করা হবে। নদ্দা ও নতুন বাজার উভয় স্টেশনেই ইন্টারচেঞ্জ থাকবে।
রক্তাম্বর-ধারিণী মা
রক্তাম্বর-ধারিণী মা বাংলাদেশের জাতীয় কবি কাজী নজরুল ইসলাম রচিত একটি কবিতা। এটি কবি রচিত অগ্নিবীণা কাব্যগ্রন্থের তৃতীয় কবিতা। এ কবিতাটি কবি ১৯২২ সালের আগে কোনো সময়ে রচনা করেছিলেন, যা ১৯২২ সালে অগ্নিবীণা কাব্যগ্রন্থে প্রকাশিত হয়।
২৮০
২৮০ গ্রেগরীয় বর্ষপঞ্জির একটি অধিবর্ষ।
বাইতুল আমান জামে মসজিদ
বাইতুল আমান জামে মসজিদ (এছাড়াও গুঠিয়া মসজিদ, কমপ্লেক্স নামেও পরিচিত) বাংলাদেশের বরিশাল জেলায় অবস্থিত।  এখানে ২০ হাজার অধিক ধারণ ক্ষমতা সম্পন্ন ঈদগাহ্ ময়দান রয়েছে।  চাংগুরিয়া গ্রামের ব্যবসায়ী এস সরফুদ্দিন আহমেদ এটির নির্মাণ ব্যয় বহন করেন। কমপ্লেক্সের মূল প্রবেশপথের ডানে বড় পুকুর। পুকুরের পশ্চিম দিকে মসজিদ অবস্থিত  এবং এর মিনারটির উচ্চতা প্রায় ১৯৩ ফুট।
ইতিহাস
এস. সরফুদ্দিন আহম্মেদ গুঠিয়া বাইতুল আমান জামে মসজিদ-এর নির্মাণ কার্যক্রম শুরু করেন (১৬ ডিসেম্বর ২০০৩)। মসজিদটি নির্মাণ কাজ সম্পন্ন হয় (২০০৬)। এবং গুঠিয়ার নামেই ৮ গম্বুজ বিশিষ্ট এই মসজিদটি পরিচিতি লাভ করে।
অবস্থান
গুটিয়া মসজিদ নামে খ্যাত এই মসজিদটি উজিরপুর উপজেলার গুঠিয়ার চাংগুরিয়া গ্রামে অবস্থিত।
পরমাণু
পরমাণুর মাত্রা এই ক্ষুদ্রাকার হওয়ার কারণেই এর আচরনের বৈশিষ্টতা প্রথাগত পদার্থবিদ্যার সূত্র দিয়ে ব্যাখ্যা করা যায় না।
পরমাণু তত্ত্বের ইতিহাস
ভারতীয় দার্শনিক কণাদ খ্রীস্টের জন্মের ৬০০ বছর আগে পরমাণুর ধারণা দেন । তিনি বলেন সকল পদার্থই ক্ষুদ্র এবং অবিভাজ্য কণিকা দ্বারা তৈরী।পরমাণু তত্ত্ব গ্রিক দার্শনিকেরা পরীক্ষা ও পর্যবেক্ষণ ব্যবহার করে নয়, বরং দার্শনিক দৃষ্টিভঙ্গি থেকে পদার্থের তত্ত্ব নির্মাণের চেষ্টা করেন। এ ধারার প্রথম দার্শনিক ছিলেন মিলেতুসের লেউকিপ্পুস (খ্রিস্টপূর্ব ৫ম শতাব্দী)। তার বিখ্যাত শিষ্য আবদেরার ডেমোক্রিটাস খ্রিষ্টপূর্ব ৪০০অব্দে  পদার্থ যেসব অতিক্ষুদ্র অবিভাজ্য কণা দিয়ে গঠিত তাদের নাম দেন 'এটমস'(গ্রিক: Atomos), যার আক্ষরিক অর্থ “অবিভাজ্য”। ডেমোক্রিটাস বিশ্বাস করতেন পরমাণুগুলি সুষম, শক্ত, অসংকোচনীয় ও এগুলি ধ্বংস করা যায় না। তিনি মনে করতেন পরমাণুর আকার, আকৃতি ও বিন্যাস পদার্থের ধর্ম নিয়ন্ত্রণ করে। যেমন প্রবাহী পদার্থের পরমাণুগুলি মসৃণ তাই সহজেই একে অপরের ওপর দিয়ে গড়িয়ে যায়। কিন্তু কঠিন পদার্থের পরমাণুগুলি খাঁজকাটা ও অমসৃণ তাই এক অপরের সাথে আটকে থাকে। পরমাণু ছাড়া পদার্থের বাকী অংশ কেবলই শূন্যস্থান। ডেমোক্রিটাস-এর দর্শনে পরমাণু শুধু পদার্থের মধ্যেই সীমাবদ্ধ নয়, মানুষের আত্মা ও ইন্দ্রিয়ের ধারণার সাথেও এটি জড়িত। যেমন তিনি মনে করতেন পদার্থের টক স্বাদ সূঁচালো পরমাণুর কারণে আর সাদা রঙ মসৃণ পরমাণুর কারণে সৃষ্টি হয়। মানুষের আত্মার পরমাণুগুলিকে মনে করা হত খুবই মিহি ধরনের। পরবর্তীতে সামোসের এপিকুরুস (৩৪১-২৭০ খ্রিস্টপূর্বাব্দ) ডেমোক্রিটাস দর্শন ব্যবহার করে প্রাচীন গ্রিকদের কুসংস্কার দূর করার চেষ্টা করেন। তিনি বলেন মহাবিশ্বের সবকিছুই পরমাণু ও শূন্যস্থান নিয়ে গঠিত, তাই গ্রিক দেবতারাও প্রাকৃতিক নিয়মের ঊর্ধ্বে নন। পরবর্তীতে প্লেটো ও অ্যারিস্টটল ডেমোক্রিটাস দর্শনের বিরোধিতা করেন। প্লেটো এটা মানতে চাননি যে সৌন্দর্য ও মহত্ব বস্তুবাদী পরমাণুর যান্ত্রিক প্রকাশ। আর অ্যারিস্টটল শূন্যস্থানের ধারণা প্রত্যাখ্যান করেন কেননা ভিন্ন ভিন্ন বস্তু একই বেগে শূন্যস্থান অতিক্রম করবে এটা তিনি কল্পনা করতে পারেননি। অ্যারিস্টটলের এই ধারণা মধ্যযুগীয় খ্রিস্টান ইউরোপে প্রভাব বিস্তার করে। রোমান ক্যাথোলিক পুরোহিতেরা ডেমোক্রিটাস দর্শনকে বস্তুবাদী ও নাস্তিক চিহ্নিত করে প্রত্যাখ্যান করেন।
পরমাণুর গঠন
পরমানুর গঠন কেমন হতে পারে, তা নিয়ে বিজ্ঞানীরা অনেক গবেষণা করেছেন । এর মধ্যে অন্যতম হলো ডাল্টনের পরমাণুবাদ । আধুনিক রসায়ন এর ভিত্তি বলে পরিচিত ডাল্টনের পরমাণুবাদে পরমাণুকে অবিভাজ্য ধরা হয়েছে। কিন্তু এ তত্ত্ব এখন অচল। ঊনবিংশ শতাব্দীর শেষ ভাগে প্রমাণিত হয় যে, পরমাণুর তিনটি উপাদান। যেসব সূক্ষ কণিকা দিয়ে পরমাণু গঠিত, তাদেরকে মৌলিক কণিকা বলে । এরা হচ্ছে ইলেকট্রন, প্রোটন এবং  নিউট্রন । এ তিনটি কণিকা বিভিন্ন সংখ্যায় একত্রিত হয়ে ভিন্ন ভিন্ন পরমাণু গঠন করে । ধনাত্মক আধানযুক্ত প্রোটন এবং আধানহীন নিউট্রন একত্রিত হয়ে নিউক্লিয়াস গঠন করে আর এদেরকে ঘিরে ঋণাত্মক আধানের ইলেকট্রন ঘুরছে ।
প্রোটন
প্রোটন ধণাত্মক আধান বিশিষ্ট কণিকা যা নিউক্লিয়াসের মধ্যে থাকে। ১৯১১ খ্রিষ্টাব্দে বিজ্ঞানী আর্নেস্ট রাদারফোর্ড প্রোটনের অস্তিত্ব প্রমাণ করেন।একটি পরমাণুতে ইলেকট্রনের সমান সংখ্যক প্রোটন থাকে। প্রোটনের ভর 1.673×10−24g বা 1.673−27kg যা পারমাণবিক ভর স্কেল অনুসারে 1.007276 amu (এখানে amu হল atomic mass unit)। একটি হাইড্রোজেন পরমাণু থেকে একটি ইলেকট্রন সরিয়ে নিলেই প্রোটন পাওয়া যায় তাই একে H+ বলা যেতে পারে। একে সাধারণত p দ্বারা প্রকাশ করা হয়ে থাকে।
নিউট্রন
ইলেকট্রন ও প্রোটনের ন্যায় নিউট্রনও একটি মৌলিক কণিকা তবে এটি আধানবিহীন ।আধানবিহীন (neutral) হওয়ায় এর এই নাম দেয়া হয়েছে। নিউট্রন নিউক্লিয়াসের মধ্যে অবস্থান করে। ১৯৩২ সালে জেমস চ্যাডউইক নিউট্রন আবিষ্কার করেন। এর আসল ভর 1.675×10−24g যা পারমাণববিক ভর স্কেল অনুসারে 1.008665 amu। এর ভর ইলেকট্রনের ভরের প্রায় 1837 গুণের সমান। একে সাধারণত n দ্বারা প্রকাশ করা হয়ে থাকে। নিউট্রন পরমাণুর কেন্দ্রে প্রোটনের সাথে যুক্ত থাকে । এই দুই কণিকার সম্মিলিত ভরকে পারমাণবিক ভর বলা হয়ে থাকে ।
পরমাণুবাদ
right|thumb|রাদারফোর্ড প্রস্তাবিত পরমাণু মডেল right|thumb|বোর প্রস্তাবিত পরমাণুর মডেল
ডাল্টনের পরমাণুবাদ
১৮০৩ সালে ইংরেজ পদার্থ ও রসায়ন বিজ্ঞানী জন ডাল্টন পরমাণু সম্পর্কে একটি তত্ত্ব প্রকাশ করেন যা ডাল্টনের পরমাণুবাদ নামে পরিচিত। তার প্রদত্ত পরমাণুবাদে মোট পাঁচটি স্বীকার্য আছে । এই স্বীকার্য পাঁচটি হলো– ১৮ শতকের মধ্যভাগ পর্যন্ত ডাল্টনের স্বীকার্যসমূহকে বিজ্ঞানীরা মেনে নিয়েছিলেন। কারণ স্বীকার্যসমূহ অস্বীকার করার মতো যথেষ্ট তথ্য তাদের ছিল না। ১৮৯৭ সালে জে জে থমসন ইলেক্ট্রন আবিষ্কার করেন।  এর ফলে ডাল্টনের তৃতীয় স্বীকার্যের অংশবিশেষ (পরমাণু বিভাজিত হতে পারে না) ভুল প্রমাণিত হয়।
থমসন পরমাণু মডেল
১৮৯৮ সালে বিজ্ঞানী জে জে থমসন এই মডেল প্রস্তাব করেন। এই মডেল অনুসারে পুডিংয়ের ভিতর কিশমিশ যেমন বিক্ষিপ্তভাবে ছড়িয়ে থাকে পরমাণুতে ঠিক তেমনি নিরবচ্ছিন্নভাবে বন্টিত ধনাত্মক আধানের মধ্যে ইলেক্ট্রন ছড়িয়ে আছে।আরো সহজ ভাবে ব্যাখা করার জন্যে তিনি একটি তরমুজকে বিবেচনায় আনলেন।তিনি বললেন,একটি তরমুজের জলীয় অংশ তথা লাল অংশটি হলো ধণাত্মক চার্জাবাহী এবং তরমুজের বীচিগুলো ঋণাত্মক চার্জবাহী কণিকা। আরো সহজ করার লক্ষ্যে তিনি একটি তরমুজকে বিবেচনায় আনলেন।একটি তরমুজের জলীয় অংশ তথা লাল অংশটিকে তিনি ধণাত্মক চার্জাবাহী এবং তরমুজের বীচি গুলোকে ঋণাত্মক চার্জবাহী বললেন।এটিই ছিল প্রথম উপস্থাপিত পরমানু "মডেল"
রাদারফোর্ডের পরমাণুবাদ
১৯০৯ সালে বিজ্ঞানী আর্নেস্ট রাদারফোর্ড ও তার দুই সহকর্মী থমসন পরমানু মডেল প্রমাণের লক্ষ্যে আলফা কণিকা বিক্ষেপণ পরীক্ষা সম্পাদন করেন। পরীক্ষালব্দ্ধ ফলাফল থেকে ১৯১১ সালে তিনি এই সিদ্ধান্তে উপনীত হন যে, এ মডেলেই পরমাণু সম্পর্কিত যুক্তিযুক্ত পরিষ্কার ধারণা পাওয়া যায়
নীল্‌স বোরের পরমাণুবাদ
১৯১৩ সালে ডেনমার্কের পদার্থবিজ্ঞানী নীলস বোর তার পরমাণু মডেলের জন্য দুটি প্রস্তাব রাখেন যা বোরের স্বীকার্য নামে পরিচিত। তিনি বলেন যে, নিউক্লিয়াসের চারপাশে কয়েকটি অনুমোদিত পথে ইলেকট্রন ঘুরছে এবং তিনি সর্বপ্রথম বর্ণালী সম্পর্কে ধারণা দেন।
পরমাণুতে ইলেকট্রন বিন্যাস
কোন পরমাণুর নির্দিষ্ট সংখ্যক ইলেক্ট্রন ঐ পরমাণুর বিভিন্ন শক্তিস্তরের অন্তর্ভুক্ত নির্দিষ্ট উপশক্তিস্তরের বিভিন্ন অরবিটালে নির্দিষ্ট নিয়মে সজ্জিত থাকে, ইলেক্ট্রনের এই সজ্জাকে পরমাণুর ইলেক্ট্রন বিন্যাস বলে। ইলেক্ট্রন বিন্যাস পলির বর্জন নীতি, আউফবাউ নীতি ও হুন্ডের নিয়ম দ্বারা ব্যাখ্যা করা যায়।